|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA, UPRAVE** |
| **I DIGITALNE TRANSFORMACIJE** |
| **UPRAVA ZA ZATVORSKI SUSTAV**  **I PROBACIJU**  **Zatvor u Bjelovaru** |

RKP: 3210

Matični broj: 03331369

OIB: 81776072137

Grad: Bjelovar

Ulica: Šetalište dr. Ivše Lebovića 40

Razina: 11

Razdjel: 109

Šifra djelatnosti: 8423

Šifra grada: 024

Oznaka Razdoblja: 01.01.-30.06.2024. godine

Zakonski predstavnik: Anita Gregl

Bilješke sastavila: Senija Šimunović, voditelj Pododsjeka financijsko-knjigovodstvenih poslova

**B I LJ E Š K E**

**UZ FINANCIJSKO IZVJEŠĆE 01.01.-30.06.2024. GODINE**

**UVOD:**

Osnovna djelatnost: Poslovi izvršavanja kazne zatvora prema odredbama Zakonu o izvršavanju kazne zatvora za punoljetne osobe kojima je izrečena kazna zatvora u kaznenom, prekršajnom ili drugom sudskom postupku, te punoljetne osobe kojima je izrečena novčana kazna u kaznenom postupku, prekršajnom ili drugom sudskom postupku zamijenjena kaznom zatvora.

Zatvor u Bjelovaru je ustrojstvena jedinica Uprave za zatvorski sustav i probaciju Ministarstva pravosuđa, uprave i digitalne transformacije.

Rad Zatvora u Bjelovaru financira se iz sredstava Državnog proračuna, a kada je to moguće i iz ostvarenih vlastitih prihoda.

Sukladno zakonskim odredbama zatvorenike se potiče na rad i omogućuje im se rad temeljem Zakona o izvršavanju kazne zatvora ( Narodne novine 14/2021 i 155/2023) i Pravilnika o radu i raspolaganju novcem zatvorenika (Narodne novine br. 67/2022).

Ostvarivanje i trošenje vlastitih prihoda vrši se u skladu sa Pravilnikom o mjerilima i načinu korištenja nenamjenskih donacija i vlastitih prihoda proračunskih korisnika iz nadležnosti Ministarstva pravosuđa, uprave i digitalne transformacije. (Narodne novine 67/2023), te Odluke o mjerilima i načinu korištenja nenamjenskih donacija i vlastitih prihoda Zatvora u Bjelovaru od 05.07.2023. godine Klasa: 402-06/23-01/28, Urbroj: 514-10-06-01-01/01-23-01.

**B I LJ E Š K E**

**UZ IZVJEŠTAJ O**

**PRIHODIMA I RASHODIMA, PRIMICIMA I IZDACIMA ZA RAZDOBLJE**

**01.01.– 30.06.2024. GODINE**

**BILJEŠKA 1**

**ŠIFRA 6 PRIHODI POSLOVANJA**

Ostvareni prihodi poslovanja tekuće godine na dan 30. lipnja 2024. godine iznose 1.280.384,80 eura i veći su za 37,7800 % od ostvarenog u izvještajnom razdoblju prethodne godine, što je rezultat više evidentiranih prihoda iz nadležnog proračuna i to za iznos od 389.738,24 eura odnosno 44,9158 % . Ukupna realizacija vlastitih prihoda u navedenom razdoblju 2024. godine u odnosu na isto razdoblje prethodne proračunske godine evidentirana je u manjem iznosu za 4.613,43 eura odnosno 27,4585 %.

**ŠIFRA 614 POREZI NA ROBU I USLUGE**

U tekućoj godini na navedenoj poziciji iskazan je prihod u iznosu od 10.750,55 eura dok je u prethodnoj godini na navedenoj poziciji iskazan iznos od 44.787,23 eura. Navedeni iznos u tekućoj godini manji je u odnosu na prethodnu godinu jer su završeni programi dvaju udruga i to; udruge IGRA za pružanje rehabilitacijsko-edukacijske i psiho-socijalno-pedagoške pomoći s nazivom projekta „ Nije IGRA raditi u zatvorskom sustavu i probaciji – edukacija za službenike iz Realitetne terapije i Teorije izbora i udruge „Hrvatsko udruženje za bihevioralno-kognitivne terapije“ s nazivom projekta „Edukacija službenika zatvorskog i probacijskog sustava kognitivno-bihevioralne strategije za samoregulaciju emocija za koje su prihodi bili evidentirani u prethodnom obračunskom razdoblju. Tijekom ovoga proračunskog razdoblja 1-6 mjesec 2024. godine u navedenom iznosu od 10.750,55 eura iskazani su prihodi za II fazu provođenje programa pod nazivom „Jačanje stručnih kompetencija službenika zatvorskog sustava i probacije“ koji provodi Centar za mentalno zdravlje.

## ŠIFRA 64 – PRIHODI OD IMOVINE

Navedeni prihod u ukupnom iznosu od 131,15 eura odnosi se na prihode od zateznih kamata u iznosu od 129,02 eura i kamata na depozite po viđenju u iznosu od 2,13 eura.

**ŠIFRA 65 - PRIHODI OD UPRAVNIH I ADMINISTRATIVNIH PRISTOJBI,**

**PRISTOJBI PO POSEBNIM PROPISIMA I NAKNADA**

Prihod evidentiran s osnove sufinanciranja troškova sprovođenja zatvorenika u iznosu od 1.117,52 eura.

**ŠIFRA 66 – PRIHODI OD PRODAJE PROIZVODA I ROBE, TE PRUŽENIH**

**USLUGA I PRIHODI OD DONACIJA**

Prihodi u iznosu od 10.888,62 eura kao:

* prihodi od pruženih usluga – rad zatvorenika na vanjskim radilištima u iznosu od 7.130,88 eura,
* prihod od pruženih usluga pripreme obroka za prehranu zaposlenika u iznosu od 3.230,90 eura
* ostali prihodi od usluga kopiranja i najma prostora za kafe aparat u iznosu od 526,84 eura.

**ŠIFRA 68 – KAZNE, UPRAVNE MJERE I OSTALI PRIHODI**

Iskazan prihod u iznosu od 50,72 eura odnosi se na prihode s osnova primljenih naknada za prodaju

upotrebljivoga otpada ( otpadno ulje i PVC ambalaža).

**BILJEŠKA 2**

**ŠIFRA 3 - RASHODI POSLOVANJA**

Ukupni rashodi poslovanja tekuće godine iznose 1.232.978,76 eura i veći su za apsolutni iznos od 328.673,95 eura u odnosu na ostvareno u prethodnom izvještajnom razdoblju kada su iznosili 904.304,81 euro odnosno za 36,3455 %.

**ŠIFRA 31 Rashodi za zaposlene** iznose 1.036.545,86 eura i veći su za 46,0069 % u odnosu na prethodno razdoblje, odnosno apsolutni iznos od 326.616,52 eura. Na povećanje rashoda zaposlenih utjecala je izmjena zakonskih propisa donošenjem Zakona o plaćama u državnoj službi i javnim službama (NN 155/2023) i Uredbe o nazivima radnih mjesta, uvjetima za raspored i koeficijentima za obračun plaće u državnoj službi ( NN 22/2024) koja se primjenjuje od 01.03.2024. godine. Navedeni rashodi uključuju iznose obračunatog minulog rada za svakog službenika tijekom izvještajnog razdoblja koji postotak se povećava za 0,5 % navršavanjem pune godine radnog staža, iznose za povećanje koeficijenta složenosti poslova za 4,8 i 10 % s osnove radnog staža u državnim tijelima za službenike koji su ih stekli primjenom ranijih propisa, te dodatke za zvanje pravosudne policije primjenom novih zakonskih propisa. Na početku obračunskog razdoblja 01.01.2024 godine bilo je zaposleno pedeset pet državnih službenika, te je tijekom šestomjesečnog razdoblja troje službenika otišlo u mirovinu i to jedan službenik 16.02.2024. godine, jedan 01.03.2024. godine i jedan 31.05.2024. godine tako da su na kraju šestomjesečnoga razdoblja u zatvoru zaposlena pedeset dva službenika.

Iznos obračunatih rashoda zaposlenih s osnove prekovremenoga rada u tekućem obračunskom razdoblju 2024. godine za koje se podnosi izvještaj veći je u odnosu na obračunat prekovremeni rad u obračunskom razdoblju 2023. godine za apsolutni iznos od 44.318,76 eura. Navedena razlika proizlazi iz povećanja broja odrađenih prekovremenih sati koji su u razdoblju 1-6 mjesec 2023. godine iznosili 1709 sati, dok su u istom razdoblju 2024 godine iznosili 3 868 sati što je za 2 159 sati više. Napominjemo da su prekovremeni sati posljedica nedostatnog broja zaposlenih službenika, odlaska u mirovinu postojećih službenika, duža bolovanja i višemjesečni privremeni premještaj jednog službenika pravosudne policije u Zatvor u Puli.

Doprinosi na plaću su obračunati primjenom propisanih zakonskih stopa, a rashodi tekućeg razdoblja za obračunate doprinose veći su od onih u prethodnom razdoblju zbog većeg utvrđenog iznosa bruto plaće.

Ostali rashodi za zaposlene u odnosu na prethodno obračunsko razdoblje su veći za iznos od 69.671,36 eura odnosno 292,8782 % i proizlaze iz isplata stečenih osnovom prava zaposlenika iz temeljnog Kolektivnog ugovora.

Usporedba isplata ostalih rashoda za zaposlene u razdoblju 1-6 mjesec

2023 godine 2024. godine:

- jubilarne nagrade 4.368,79 eura 1.885,37 eura

- naknade za bolest, invalidnost i smrtni slučaj 2.919,72 eura 2.348,60 eura

- regres za godišnji odmor 16.500,00 eura 16.800,00 eura

- uskrsnica 0,00 eura 5.300,00 eura

- otpremnine 0,00 eura 58.951,33 eura

- naknada za neiskorišteni godišnji odmor 0,00 eura 8.174,57 eura

Ukupan iznos na razini skupine Rashodi za zaposlene iskazan u knjigovodstvenim evidencijama odgovara ukupno doznačenim sredstvima u proračunskom razdoblju siječanj – lipanj 2024. godine.

**ŠIFRA 32 - Materijalni rashodi** veći su za iznos od 35.691,05 eura odnosno 23,9231 % u odnosu na prethodno obračunsko razdoblje i ukupno iznose 184.881,84 eura, a posebno se izdvajaju slijedeći rashodi:

ŠIFRA 3211 – Rashodi za službena putovanja veći su u odnosu na ostvarene u prethodnom obračunskom razdoblju za 641,15 eura, odnosno 68,3828 %, i posljedica su većeg broja upućivanja službenika na putovanja. To je posljedično uzrokovalo veće rashode s osnove dnevnica, smještaja na službenom putu, ali i prijevoza na služenom putu korištenjem javnog prijevoza i korištenjem vlastitog vozila uz naknadu rashoda u visini cijene karte javnoga prijevoza. Ovi rashodi u tekućem obračunskom razdoblju uvećani su i s osnove naknade troškova za mjesečna putovanja službenika pravosudne policije radi privremenog premještaja na rad u drugo kazneno tijelo Zatvor u Puli.

ŠIFRA 3212 – Naknade za prijevoz, za rad na terenu i odvojeni život neznatno su veće u odnosu na ostvarene rashode u prethodnom obračunskom razdoblju za 1,8989 %, odnosno apsolutni iznos od 342,57 eura i posljedica su isključivo više isplaćenih naknada za terenski rad. U razdoblju 1-6 mjesec 2023. godine naknada za terenski rad je iznosila 3.451,25 eura dok u istom razdoblju 2024. godine je iznosila 4.044,08 eura što predstavlja povećanje od 592,83 eura. Više obračunate naknade za terenski rad posljedica su privremenih premještaja, ali i obračuna za službenike koji se nalaze na temeljnom tečaju za polaganje zvanja za pravosudnog policajca.

Obračun naknade za prijevoz po kilometru izvršen je u skladu sa odredbama Kolektivnoga ugovora uvažavajući i odredbe o usklađenju rasta cijene goriva svakog posljednjeg utorka u mjesecu. Naknade za prijevoz na posao i s posla smanjene su u obračunskom razdoblju siječanj – lipanj 2024. godine za apsolutni iznos od 490,56 eura u odnosu na isto razdoblje prethodne godine. Tijekom obračunskog razdoblja 1-6 mjesec 2024. godine evidentirani su rashodi naknada za odvojeni život u iznosu od 240,30 eura, kojih u prethodnom razdoblju 2023. godine nije bilo.

Na ovoj poziciji evidentirani su i rashodi za terenski rad u iznosu od 142,60 eura koji su financirani iz izvora 31 – vlastiti prihodi obzirom da su nastali s osnove sprovođenja i čuvanja radno angažiranih

zatvorenika na vanjskim radilištima temeljem ugovora s drugim poslodavcima.

ŠIFRA 3221 – Rashodi uredskog materijala i ostali materijalni rashodi veći su u odnosu na ostvarene u prethodnom obračunskom razdoblju za 99,2113 %, odnosno apsolutni iznos od 8.117,05 eura i posljedica su većih nabava svih potrebnih materijala. Navedeno povećanje uključuje iznos povećanja za uredski materijal u iznosu od 822,46 eura, a posebno se to odnosi na izradu zdravstvenih kartona za zatvorenike. Povećanje je nastalo i zbog nabave nove stručne literature i jezičnih rječnika radi lakšeg sporazumijevanja sa zatvorenicima, kojih rashoda u istom obračunskom razdoblju prethodne godine nije bilo. Rashodi za materijal za čišćenje i održavanje u tekućoj godini su veći za 95,9442 % zbog veće količinske nabave sredstava za održavanje objekata i opreme, što u apsolutnom iznosu iznosi 1.397,62 eura . Kako se na razini zatvora sada nabavljaju i materijali za osobne higijenske potrebe zatvorenika i ostale potrepštine za zatvorenike rashodi s te osnove iskazani su u izvještaju o prihodima i rashodima zatvora, a ne kao ranije na razini Ministarstva pravosuđa, uprave i digitalne transformacije. Rast rashoda ove pozicije u razdoblju 1-6 mjesec 2024. godine uzrokovan je i nabavom ručnika, jastuka i jastučnica, plahti i madraca za zatvorenike što je znatno povećalo troškove za apsolutni iznos od 6.565,69 eura.

ŠIFRA 3222 – Rashodi za materijal i sirovine veći su od rashoda prethodnog obračunskog razdoblja i to za 20,9074 %, odnosno apsolutni iznos od 11.145,22 eura. Povećanje rashoda se odnosi prvenstveno na povećanu nabavu namirnica za prehranu zatvorenika i to za iznos od 8.821,67 eura na što je utjecalo povećanje cijena nabavljenih namirnica, te smanjenje isporuke proizvoda iz zatvorske proizvodnje zbog čega se nabava mora izvršiti od dobavljača temeljem ugovora. Neznatno su povećani i rashodi nastali radi nabave namirnica za organiziranu prehranu zaposlenika za apsolutni iznos od 539,29 eura.

Istovremeno su rasli i troškovi nabave lijekova za apsolutni iznos od 1.831,71 eura i sanitetskog materijala što je isključivo posljedica strukture osoba na izdržavanju kazne zatvora. To se prvenstveno odnosi na činjenicu da se u ovom razdoblju izvješćivanja u strukturi zatvorenika nalazi puno osoba stranih državljana koji nisu i ne mogu biti zdravstveno osigurani, te se za njihovo liječenje nabavljaju lijekovi na teret zatvora. Rast rashoda za materijal i sirovine uzrokovala je i oscilacija prosječnoga brojnog stanja zatvorenika u 2024. godini u odnosu na isto razdoblje prethodne proračunske godine.

ŠIFRA 3224 – Rashodi za materijal i dijelove za tekuće i investicijsko održavanje u odnosu na iste u prethodnom razdoblju veći su za apsolutni iznos od 2.898,82 eura, odnosno 70,6302 %. Od ukupnog iznosa rashoda tekućeg razdoblja koji iznosi 4.597,71 eura iznos od 4.345,35 eura se odnosi na nabavu materijala za održavanje objekata i to iznos od 4.345,35 eura. U svrhu uređenja određenog broja soba za boravak zatvorenika nabavljene su keramičke pločice kako bi se uredili podovi, te nabavljena boja za krečenje zatvoreničkih soba. Nabavljan je vodovodni materijal, elektro-materijal i bravarski materijal u svrhu redovitog održavanja zatvorskog objekta. Napominjemo da je dio nabavljenog materijala za održavanje građevinskih objekata utrošen i za održavanje ostalih prostorija zatvora osim zatvoreničkih soba, a to uključuje hodnik upravne zgrade i stubište.

Nabavljenim elektro- materijalom zamijenjena je i rasvjeta u jednom uredskom prostoru.

ŠIFRA 3225 – Sitan inventar i auto gume – rashodi su veći za apsolutni iznos od 77,17 eura u odnosu na rashode prethodne godine koji su iznosili 1.199,32 eura što iznosi 6,4345 %. Tijekom ovoga obračunskog razdoblja 2024. godine povećani su rashodi za sitan inventar iz razloga opremanja kuhinje potrebnim kuhinjskim pomagalima koja su nedostajala ili su oštećena, polomljena i neupotrebljiva, te su nabavljene i police za sanitarne čvorove, telefoni, resiveri, trakaste zavjese za ured i sitan ručni alat.

ŠIFRA 3231 – Rashodi za usluge telefona, pošte i prijevoza u razdoblju 1-6 mjesec tekuće godine iznose 1.706,02 eura i veći su u odnosu na one iz prethodnog razdoblja za apsolutni iznos od 528,04 eura, odnosno za 44,8259 %. Navedeni rashodi tekućeg razdoblja su veći iz razloga što je na ovoj poziciji prema uputama tijekom 2024. godine evidentiran iznos plaćene cestarine za vozila u iznosu od 226,80 eura. Rashodi nastali u prethodnom razdoblju 2023. godine za cestarinu iznosili su 36,87 eura jer se ona nije plaćala na obilježena vozila i bili su evidentirani u okviru pozicije 3211 službena putovanja – ostali rashodi. Tijekom 2024. godine krajem veljače zatvoru je istekao ugovor za poštanske usluge, te su iz navedenoga razloga obzirom na povećanje cijena tih usluga i činjenicu da se dostava i otprema pošte počela naplaćivati rashodi poštanskih usluga veći za apsolutni iznos od 394,08 eura.

ŠIFRA 3232 – Rashodi za usluge tekućeg i investicijskog održavanja u tekućem razdoblju 1-6 mjesec 2024. godine iznose 13.655,26 eura i veći su za apsolutni iznos od 11.734,41 euro od navedenih rashoda u prethodnom razdoblju 2023. godine kada su iznosili 1.920,85 eura, odnosno 610,8967 %. Znatno povećanje ovih rashoda proizlazi iz činjenice da su u tekućoj godini nastali neki rashodi usluga održavanja kojih u prethodnom razdoblju nije bilo kao što su brušenje parketa, zamjena dijela instalacije centralnog grijanja, zamjena ograde na stubištu, sanacija curenja vode i zamjena dijela instalacije u četiri zatvoreničke sobe, popravak sustava vatrodojave radi stavljanja u potpuno funkcionalno stanje i dobivanja potvrdne dokumentacije o njenoj ispravnosti i popravak sustava vanjske hidrantske mreže radi stavljanja u potpuno funkcionalno stanje i dobivanja potvrdne dokumentacije o njezinoj ispravnosti. Pored navedenoga nastali su i rashodi održavanja opreme kao što su usluge servisa plinskog plamenika, održavanja kopirnog aparata, tv uređaja, sušilice i perilice rublja, te printera.

Šifra 3233 – Rashodi za usluge promidžbe i informiranja u iznosu od 248,85 eura u tekućem razdoblju 2024. godine odnose se na objavu postupka javne nabave u Elektroničkom oglasniku javne nabave. U prethodnom istom obračunskom razdoblju 2023. godine rashodi na ovoj poziciji nisu iskazani jer ih nije bilo.

ŠIFRA 3234 – Rashodi za komunalne usluge u tekućem razdoblju 2024. godine u odnosu na prethodno razdoblje su veći za apsolutni iznos od 4.032,18 eura, odnosno 33,0787 %. Najveće povećanje se odnosi na opskrbu vodom i iznosi 2.694,19 eura. Povećanje je nastalo i s osnove odvoženja smeća za apsolutni iznos od 389,27 eura, s osnove učestalije dezinsekcije zbog pojave žohara za apsolutni iznos od 349,42 eura, te zbog plaćanja veće naknade za odvoženje bio otpada iz kuhinje temeljem ugovora u iznosu od 691,20 eura.

ŠIFRA 3239 – Rashodi ostalih usluga u tekućem razdoblju 1-6 mjesec 2024. godine iznose 3.573,24 eura dok su u istom prethodnom razdoblju iznosili 454,39 eura, što predstavlja povećanje od 686,3817 %, odnosno u apsolutnom iznosu 3.118,85 eura. Navedeni rashodi su povećani jer su u navedenom razdoblju evidentirani rashodi pranja deka koje koriste zatvorenici, te rashodi ispitivanja sustava za dojavu od požara, sustava električnih instalacija, sustava unutarnje hidrantske mreže, sustava od udara munje, sustava nužne rasvjete i sustava vanjske hidrantske mreže. Rashoda i ispitivanja , odnosno obavljanja spomenutih usluga u prethodnom obračunskom razdoblju nije bilo obzirom da se radi o periodičnim ispitivanjima određenim pojedinim zakonskim propisima.

ŠIFRA 3292 – Rashodi za premije osiguranja veći su za 38,1750 %, ili 207,13 eura u odnosu na iste u prethodnom obračunskom razdoblju i posljedica su nove premije osiguranja za novonabavljeno civilno vozilo, odnosno obveze ugovaranja kasko osiguranja za dva zatvorska vozila.

ŠIFRA 3293 – Rashodi za reprezentaciju povećani su u tekućem razdoblju 1-6 mjesec 2024. godine za iznos od 17,36 eura u odnosu na isto prethodno razdoblje 2023. godine, a odnose se na nabavu napitaka za goste upravitelja.

**ŠIFRA34 – FINANCIJSKI RASHODI**

Financijski rashodi iskazani u obračunskom razdoblju 2024. godine iznose 800,51 euro i veći su za 101,4115 % u odnosu na iskazane u prethodnom obračunskom razdoblju, odnosno u apsolutnom iznos od 403,06 eura. Isti se odnose na obračunate iznose platnoga prometa za redovno poslovanje zatvora i ovise o visini priljeva i odljeva novca po transakcijskim računima, broju provedenih platnih naloga, te o cjeniku naknada za bankarske usluge. Znatno povećanje ovih rashoda proizlazi iz činjenice da se materijalni rashodi i plaćanje svih računa zatvora dobavljačima sada odvijaju preko računa samoga zatvora, a ne kao ranije putem računa Državne riznice.

**ŠIFRA 38 – OSTALI RASHODI**

Iskazani iznos od 10.750,55 eura u tekućem razdoblju odnosi se na tekuću donaciju u novcu kojom se financiraju programi udruga koji se provode u zatvoru, a koji su opisani u bilješci šifra 614.

**ŠIFRA 4 – RASHODI ZA NABAVU NEFINANCIJSKE IMOVINE**

Iskazani su u iznosu od 38.984,98 eura i odnose se na nabavu osobnog civilnog vozila u iznosu od 26.510,00 eura, uredskog namještaja u iznosu od 5.123,00 eura, ostale uredske opreme – printera u iznosu od 429,80 eura i iskazanog podatka u iznosu od 6.922,18 eura za dodatna ulaganja na građevinskim objektima. Dodatna ulaganja na građevinskim objektima obuhvaćaju rashode koji se odnose na investicije u tijeku u svezi rekonstrukcije šetališta za zatvorenike, rekonstrukcije kotlovnice za grijanje zatvora i rekonstrukcije dijela zgrade zatvora probijanjem zida i stvaranje otvora prema šetalištu zatvorenika kao i uređenje medicinske ambulante zatvora. Navedena imovina financirana je iz proračunskih sredstava u iznosu od 37.565,18 eura, vlastitih sredstava u iznosu od 1.419,80 eura.

**ŠIFRA X006 – VIŠAK PRIHODA I PRIMITAKA RASPOLOŽIV U SLJEDEĆEM**

**RAZDOBLJU**

Višak prihoda i primitaka raspoloživ za korištenje u sljedećem razdoblju na navedenoj poziciji iskazan je u iznosu od 30.192,47 eura nakon što je iskazani višak prihoda i primitak poslovanja za 2024. godinu u iznosu od 8.421,06 eura pribrojen prenesenom višku prihoda i primitaka u iznosu od 21.771,41 eura.

# B I LJ E Š K E

**UZ IZVJEŠTAJ O OBVEZAMA**

* 1. **- 30.06.2024. GODINE**
* stanje obveza na kraju izvještajnog razdoblja (ŠIFRA V006) iznosi: 235.632,83 eura od čega se:
  + na dospjele obveze odnosi 0 eura, a
  + na nedospjele obveze 235.632,83 eura.

Nedospjele obveze odnose se na:

- obveze za rashode za zaposlene u iznosu od 181.334,10 eura,

- obveze za materijalne rashode u iznosu od 15.572,02 eura, od toga obveze prema proračunskim

korisnicima u iznosu od 137,00 eura,

- ostale tekuće obveze - međusobne obveze proračunskih korisnika u iznosu od 36.061,71 eura što se odnosi na bolovanja i obveze za povrat u proračun,

- obveze za nabavu nefinancijske imovine u iznosu od 2.665,00 eura.

Upraviteljica

Anita Gregl